****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinsko vijeće**

KLASA: 240-05/24-01/4

URBROJ: 2140-14-01-24-1

Hum na Sutli, 16. prosinca 2024.

Temeljem članka 17. Zakona o sustavu civilne zaštite (NN br. 82/15, 118/18, 31/20, 20/21 i 114/22) te članka 52 Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihova donošenja (NN 66/2021) i članka 30. Statuta Općine Hum na Sutli ("Službeni glasnik Krapinsko zagorske županije" broj 9/21), općinsko vijeće Općine Hum na Sutli na sjednici održanoj dana 16. prosinac 2024. godine, donosi sljedeći

**GODIŠNJI PLAN**

**razvoja sustava civilne zaštite na području Općine Hum na Sutli za 2025. godinu**

**1.** **UVOD**

Sukladno Pravilniku o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (NN66/21) članak 53., Operativne snage sustava civilne zaštite potrebno je planirati i koristiti isključivo u slučajevima velikih nesreća – događaja s neprihvatljivim posljedicama za zajednicu (npr. potres, poplava, nesreće za slučaj proloma brana na akumulacijama, nesreće u područjima postrojenja s opasnim tvarima, nesreće na nuklearnim elektranama i sl.) kada njihovo operativno djelovanje koordinira stožer civilne zaštite JLP(R)S (Stavak 3).

Za reagiranje u slučaju većine drugih izvanrednih događaja, izvan kategorije velikih nesreća čije su posljedice prihvatljive za zajednicu, potrebno je planirati kapacitete redovnih žurnih službi i to na zadaćama zbog kojih su utemeljene (Stavak 4).

Ovim Godišnjim planom razvoja sustava civilne zaštite na području Općine Hum na Sutli za 2025. godinu (dalje u tekstu: Godišnji plan) implementiraju se ciljevi odnosno konkretiziraju mjere i aktivnosti i utvrđuje dinamika njihovog ostvarivanja s financijskim učincima za trogodišnje razdoblje definirani Smjernicama za organizaciju i razvoj sustava civilne zaštite na području Općine Hum na Sutli za razdoblje 2025. – 2028. godine.

**2.** **AKTIVNOSTI I MJERE ORGANIZACIJE I RAZVOJA SUSTAVA CIVILNE ZAŠTITE U 2025. GODINI**

I.

Aktivnosti i mjere kojima se ostvaruju ciljevi organizacije i razvoja sustava civilne zaštite definiraju se prema sljedećim područjima sustava civilne zaštite:

1. upravljanja rizicima,

2. normiranja,

3. preventive,

4. operativnog djelovanja,

5. financiranje.

**2.1.** **Aktivnosti i mjere s područja upravljanja rizicima**

Aktivnosti i mjere s područja upravljanja rizicima:

- postupanje sukladno zakonskim i podzakonskim propisima kojima se uređuju mjere civilne zaštite u području prostornog planiranja te u području prostornog uređenja i graditeljstva,

- svrsishodno planiranje zahvata u prostoru kojima se bitno umanjuju posljedice rizika potresa i poplava uzrokovanih tekućicama i bujičnim vodama,

- ostale preventivne mjere s obzirom na utvrđene rizike;

· nositelj za izvršavanje aktivnosti i mjera iz samoupravnog djelokruga Općine Hum na Sutli je Općinski načelnik Općine Hum na Sutli, te ostala nadležna tijela, službe i pravne osobe iz djelokruga svoje nadležnosti;

· sudjelovatelji: operativne snage s područja Općine Hum na Sutli i operativne snage viših razina, JUO Općine Hum na Sutli nadležan za poslove izrade planskih dokumenta, dokumenata prostornog uređenja i graditeljstva te poslove civilne zaštite, tijelo državne uprave u čijem su djelokrugu obavljanje poslova civilne zaštite nadležno za područje Općine Hum na Sutli, ostala nadležna tijela državne uprave, inspekcijske službe i pravne osobe u okvirima svojeg djelokruga i nadležnosti;

· rok: kontinuirano.

- Donošenje Plana postupanja u turističkoj sezoni 2025 (TURS 2025) kao i pripadajućih izvješća

· nositelji izrade je Općinski načelnik Općine Hum na Sutli

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli i operativne snage viših razina, JUO Općine Hum na Sutli nadležan za poslove izrade planskih dokumenta, dokumenata prostornog uređenja i graditeljstva te poslove civilne zaštite, Služba civilne zaštite Krapina, ovlaštenik stručnih poslova u području planiranja civilne zaštite,

· rok za donošenje: drugi i treći kvartal 2025. godine

- Imenovanje novog Stožera civilne zaštite

· nositelji izrade je Općinski načelnik Općine Hum na Sutli

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli i operativne snage viših razina, JUO Općine Hum na Sutli nadležan za poslove izrade planskih dokumenta, dokumenata prostornog uređenja i graditeljstva te poslove civilne zaštite, Služba civilne zaštite Krapina, ovlaštenik stručnih poslova u području planiranja civilne zaštite,

· rok za donošenje: prva polovica 2025. godine

- Donošenje Plana postupanja u zimskim uvjetima 2025/2026 kao i pripadajućih izvješća

· nositelji izrade je Općinski načelnik Općine Hum na Sutli

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli i operativne snage viših razina, JUO Općine Hum na Sutli nadležan za poslove izrade planskih dokumenta, dokumenata prostornog uređenja i graditeljstva te poslove civilne zaštite, Služba civilne zaštite Krapina, ovlaštenik stručnih poslova u području planiranja civilne zaštite,

· rok za donošenje: četvrti kvartal 2025. godine

**2.2.** **Aktivnosti i mjere s područja normiranja**

Aktivnosti i mjere s područja normiranja:

- Donošenje nove Procjene rizika od velikih nesreća i Plana djelovanja sustava civilne zaštite

· nositelji izrade je Općinski načelnik Općine Hum na Sutli

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli, JUO Općine Hum na Sutli nadležan za poslove civilne zaštite, ovlaštenik stručnih poslova u području planiranja civilne zaštite,

· rok za donošenje: prva polovica 2025. godine

- Donošenje nove Odluke o pravnim osobama od interesa za sustav civilne zaštite

· nositelji izrade je Općinski načelnik Općine Hum na Sutli

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli, JUO Općine Hum na Sutli nadležan za poslove civilne zaštite, ovlaštenik stručnih poslova u području planiranja civilne zaštite,

· rok za donošenje: druga polovica 2025. godine

- Donošenje nove Odluke o povjerenicima civilne zaštite

· nositelji izrade je Općinski načelnik Općine Hum na Sutli,

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli, JUO Općine Hum na Sutli nadležan za poslove civilne zaštite, ovlaštenik stručnih poslova u području planiranja civilne zaštite,

· rok za donošenje: druga polovica 2025. godine

- Određivanje popisa koordinatora na lokaciji za pojedine rizike navedene u Procjeni rizika nakon ustrojavanja novog Stožera civilne zaštite

· nositelji izrade je Načelnik stožera civilne zaštite Općine Hum na Sutli,

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli, JUO Općine Hum na Sutli nadležan za poslove civilne zaštite, ovlaštenik stručnih poslova u području planiranja civilne zaštite,

· rok za donošenje: druga polugodište 2025. godine, po ustrojavanju novog Stožera civilne zaštite

- Izrada i usvajanje Godišnje analize stanja sustava civilne zaštite za područje Općine Hum na Sutli za 2025. godinu i Godišnjeg plana razvoja sustava civilne zaštite na području Općine Hum na Sutli za 2026. godinu

· nositelji izrade je Općinski načelnik Općine Hum na Sutli, a na čiji prijedlog dokumente razmatra i usvaja Općinsko vijeće Općine Hum na Sutli,

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli, JUO Općine Hum na Sutli nadležan za poslove civilne zaštite, ovlaštenik stručnih poslova u području planiranja civilne zaštite,

· rok za donošenje: u postupku donošenja proračuna Općine Hum na Sutli.

- Izrada i donošenje Plana vježbi civilne zaštite te odluke i elaborata o pripremi i provođenju vježbe na području Općine Hum na Sutli

· nositelj izrade i donošenja je Općinski načelnik Općine Hum na Sutli,

· sudjelovatelji: Stožer civilne zaštite Općine Hum na Sutli, operativne snage s područja Općine Hum na Sutli, Služba civilne zaštite Krapina, JUO Općine Hum na Sutli nadležan za poslove civilne zaštite, ovlaštenik stručnih poslova u području planiranja civilne zaštite,

· rok za donošenje Plana vježbi je druga polovica 2025., a odluke i elaborata je 30 dana prije početka vježbe.

- Ustrojavanje potrebnih evidencija operativnih snaga

· nositelji: Općinski načelnik Općine Hum na Sutli i načelnik Stožera civilne zaštite Općine Hum na Sutli,

· sudjelovatelji izrade: JUO Općine Hum na Sutli nadležan za poslove civilne zaštite, ovlaštenik stručnih poslova u području planiranja civilne zaštite,

· rok: kontinuirano.

- usklađivanje planskih i ostalih dokumenata iz sustava civilne zaštite sukladno pravilniku kojim se uređuju nositelji, sadržaj i postupci izrade planskih dokumenata

· nositelji: nositelji izrade je JUO nadležan za poslove civilne zaštite,

· sudjelovatelji: ovlaštenik stručnih poslova u području planiranja civilne zaštite,

· rok: kontinuirano ili najmanje jedanput godišnje.

**2.3.** **Aktivnosti i mjere s područja preventive**

Aktivnosti i mjere s područja preventive:

- jačanje svijesti o civilnoj zaštiti stanovništva - organizacijom pokaznih smotre operativnih snaga, pokaznih vježbi i slično

· nositelji: Općinski načelnik Općine Hum na Sutli i načelnik Stožera civilne zaštite Općine Hum na Sutli,

· sudjelovatelji: JUO nadležan za poslove civilne zaštite, operativne snage, Krapinsko-zagorske županija,

· rok: kontinuirao;

- jačanje svijesti o civilnoj zaštiti stanovništva uključivanjem javnosti u postupke donošenja planskih dokumenata iz sustava civilne zaštite radi prikupljanja informacija o interesima, stavovima i prijedlozima zainteresirane javnosti

· nositelji: Općinski načelnik Općine Hum na Sutli i načelnik Stožera civilne zaštite Općine Hum na Sutli,

· sudjelovatelji: JUO Općine Općinski načelnik Općine Hum na Sutli nadležan za poslove civilne zaštite, operativne snage,

· rok: kontinuirano u postupku donošenja pojedinog dokumenta;

**2.4.** **Aktivnosti i mjere s područja operativnog djelovanja**

Aktivnosti i mjere s područja operativnog djelovanja uključuju:

- provedbu, praćenje i usklađivanje planskih i drugih dokumenata prvenstveno Plana djelovanja civilne zaštite Općine Hum na Sutli,

- osiguranje uvjeta te obavljanje administrativnih i tehničkih poslova za Stožer civilne zaštite Općine Hum na Sutli,

- imenovanje i raspoređivanje na dužnost povjerenika civilne zaštite i osiguravanje uvjeta za njihovo osposobljavanje, uvježbavanje i djelovanje te opremanje,

- određivanje popisa potencijalnih koordinatora na lokaciji po ugrozama i njihovo osposobljavanje,

- poticanje razvoja operativnih snaga i njihovo osnaživanje provođenjem edukacija i slično,

- provođenje vježbi operativnih snaga,

- ustrojavanje, vođenje i ažuriranje evidencija operativnih snaga,

· nositelj: Općinski načelnik Općine Hum na Sutli,

· sudjelovatelji: Stožer civilne zaštite Općine Hum na Sutli, JUO nadležan za poslove civilne zaštite, operativne snage s područja Općine Hum na Sutli, tijelo državne uprave ustrojeno za obavljanje poslova civilne zaštite nadležno za područje Općine Hum na Sutli, ovlaštenik stručnih poslova u području planiranja civilne zaštite,

· rok: kontinuirano.

**2.5.** **Aktivnosti i mjere s područja financiranja**

Aktivnosti s područja financiranja podrazumijevaju osiguravanje financijskih sredstava za potrebe izvršavanja mjera i aktivnosti iz sustava civilne zaštite.

· nositelj: Općina Hum na Sutli u okviru svog samoupravnog djelokruga,

· sudjelovatelji: operativne snage i ostala nadležna tijela i službe,

· rok: kontinuirano.

U nastavku se daje tabelarni prikaz financijskih sredstava planiranih u Proračuna Općine Hum na Sutli za provođenje mjera i aktivnosti sustava civilne zaštite za 2025. godinu s projekcijama za 2026. i 2027. godinu:

|  |  |  |  |  |
| --- | --- | --- | --- | --- |
| RB | OPIS POZICIJE U PRORAČUNU | Planirano za 2025. god. (eur) | Planirano za 2026. god. (eur) | Planirano za 2027. god. (eur) |
| 1. | CIVILNA ZAŠTITA  (opremanje, osposobljavanje, smotriranje, angažiranje, osiguravanje uvjeta za evakuaciju, zbrinjavanje i sl. ) | 4.000,00 | 4.000,00 | 4.000,00 |
| 2. | VATROGASTVO  opremanje, vježbe, takmičenja i dr. | 110.300,00 | 82.300,00 | 82.300,00 |
| 3. | UDRUGE GRAĐANA  Crveni križ  LU  HGSS | 16.300,00  6.000,00  531,00 | 18.000,00  6.000,00  531,00 | 18.000,00  6.000,00  531,00 |
| **UKUPNO ZA SUSTAV CIVILNE ZAŠTITE** | | **137.131,00** | **110.831,00** | **110.831,00** |

Izvor:

1) Nacrt proračuna Općine Hum na Sutli za 2025. godinu i projekcije za 2026. i 2027. godinu

**3.** **AKTIVNOSTI OPERATIVNIH SNAGA CIVILNE ZAŠTITE S PODRUČJA OPĆINE HUM NA SUTLI**

II.

Neke od aktivnosti operativnih snaga civilne zaštite s područja Općine Hum na Sutli za 2025. godinu:

**Stožer civilne zaštite** OpćineHum na Sutli sukladno zakonskim i podzakonskim propisima kojima se uređuje sustav civilne zaštite djelovat će kao stručno, operativno i koordinativno tijelo u provođenju mjera i aktivnosti civilne zaštite na području Općine Hum na Sutli. Članovi Stožera sudjelovat će u radu Stožera sukladno Poslovniku o radu, prema potrebi u izradi planskih dokumenta, u vježbama operativnih snaga, sudjelovati u osposobljavanju, te u ostalim aktivnostima i mjerama s područja civilne zaštite. JUO će pružat administrativne i tehničke poslove te osiguravati uvjete za rad stožera civilne zaštite.

· izbor novog Stožera CZ u roku 30 dana nakon provedenih lokalnih izbora

· obuka članova Stožera civilne zaštite (koji obuku nisu prošli)

· održavanje sjednica Stožera civilne zaštite Općine Hum na Sutli

· sudjelovanje u pripremi vježbe CZ planirane za 2025. godinu

· analiza rada u 2025. godini te upoznavanje sa godišnjim planom razvoja sustava civilne zaštite za 2026. i Analizom stanja sustava civilne zaštite u 2025. godini

· Izradi nove Odluke o pravnim osobama od interesa za sustav civilne zaštite

**Gradsko društvo Crvenog križa Pregrada** izvršavat će svoje redovne obaveze iz svojeg djelokruga i nadležnosti sukladno odredbama zakonskih i podzakonskih propisa kojima se uređuje područje djelovanja Hrvatskog društva Crvenog križa te sustava civilne zaštite:

• upoznavanje predstavnika Crvenog križa s Procjenom rizika te njihovo aktivno uključivanje u provođenju Plana djelovanja CZ

• izrada Operativnog plana GDCK Pregrada

• povezivanje planiranih vježbi Crvenog križa s vježbom CZ planiranom za 2025.

• daljnja nabava opreme za slučaj velike nesreće ili katastrofe prema planiranim sredstvima u proračunu (nabava sklopivih ležajeva, deka, madraca, šatora, grijača šatora, agregata, rasvjete za šatore, torbica prve pomoći i dr. kao dodatnih kapaciteta uz postojeću opremu GDCK Pregrada)

• nastavak rada s volonterima i konstantna edukacija iz područja djelovanja u kriznim situacijama, uz pripreme putem pokaznih vježbi koje se organiziraju zajednički sa žurnim službama ili samostalno

• razvoj volonterskih programa s naglaskom programa za mlade

• širenje postojeće baze volontera

• obuka volontera Crvenog križa i edukacija volontera za djelovanje u kriznim situacijama, pružanja prve pomoći i samopomoći te psihosocijalne podrške

• nastavak i intenziviranje predavanja obnove znanja i vještina pružanja prve pomoći i samopomoći na teritoriju na kojem djeluje

• provođenje edukativno-preventivnih aktivnosti za djecu predškolske i školske dobi te mladih (osnove prve pomoći, humanitarno djelovanje u zajednici, prevencija ovisnosti, priprema za izvanredne situacije, odgoj za volonterstvo, razvoj volonterstva za mlade, održivi razvoj i očuvanje prirode)

**Hrvatska gorska služba spašavanja – Stanica Zlatar Bistrica** izvršavat će redovne obaveze iz svojeg djelokruga i nadležnosti sukladno svom programu rada i odredbama zakonskih i podzakonskih propisa kojima se uređuje područje djelovanja Hrvatske gorske službe spašavanja te sustava civilne zaštite. U planu značajnijih aktivnosti navodi se:

• upoznavanje predstavnika HGSS-a s novom Procjenom rizika te njihovo aktivno uključivanje u provođenju Plana djelovanja CZ

• povezivanje planiranih vježbi HGSS-a s vježbom CZ planiranom za 2025.

• usavršavanje pripadnika HGSS-a sukladno godišnjem planu

• sufinanciranje djelovanja HGSS-a sukladno godišnjem planu i mogućnostima Općine Hum na Sutli

• osiguranje nabavke tehničke opreme, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći

• Redovne aktivnosti HGSS-a

**Povjerenici civilne zaštite i njihovi zamjenici** sukladno zakonu i podzakonskim aktima kojima se uređuje sustav civilne zaštite provodit će svoje zadaće : sudjelovanje u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite; davanje obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite; sudjelovanje u organiziranju i provođenju evakuacije, sklanjanja, zbrinjavanje i druge mjera civilne zaštite; organiziranje zaštite i spašavanje pripadnika ranjivih skupina; provjeravanje postavljanja obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite; obavljaju poslove i zadaće prema nalozima načelnice i/ili načelnika Stožera civilne zaštite Općine Hum na Sutli usmjerenih na ostvarivanje spašavanja u velikoj nesreći. Mogu se i izdvojiti slijedeće aktivnosti, sukladno Smjernicama za razvoj sustava civilne zaštite:

• Izrada nove Odluke o povjerenicima civilne zaštite

• ažuriranje i dopuna kartona EPPCZ u kojem su evidentirani povjerenici civilne zaštite i njihovi zamjenici

• organiziranje i održavanje sastanka povjerenika CZ i zamjenika povjerenika CZ, provođenje njihovog osposobljavanja te upoznavanje s dužnostima proizašlim iz Plana djelovanja civilne zaštite na području Općine Hum na Sutli

• opremanje povjerenika CZ potrebnom opremom i sredstvima

**Koordinator na lokaciji** u slučaju velike nesreće i katastrofe je osoba koja koordinira aktivnosti operativnih snaga sustava civilne zaštite na mjestu intervencije.

Mogu se i izdvojiti slijedeće aktivnosti, sukladno Smjernicama za razvoj sustava civilne zaštite:

· Izrada nove odluke o koordinatorima na lokaciji sukladno ugrozama na području Općine Hum na Sutli po izboru novog Stožera civilne zaštite

· ustrojavanje kartona E-KNL u kojem se evidentiraju potencijalni koordinatori na lokaciji

· održavanje sastanka s koordinatorima na lokaciji te upoznavanje istih sa zadaćama

**Pravne osobe od interesa za sustav civilne zaštite na području** OpćineHum na Sutli provodit će aktivnosti iz sustava civilne zaštite odnosno sudjelovati u spašavanju i zaštiti ljudi, životinja, materijalnih i kulturnih dobara i okoliša u slučaju potrebe na zahtjev Stožera civilne zaštite Općine Hum na Sutli te će izrađivati/ažurirati svoje operativne planove i dostavljati ih Općini Hum na Sutli.

Mogu se i izdvojiti slijedeće aktivnosti, sukladno Smjernicama za razvoj sustava civilne zaštite:

· Izraditi novu Odluku o pravnim osobama od interesa za sustav civilne zaštite

· od pravih osobama od interesa za sustav CZ Općine Hum na Sutli prikupiti podatke potrebne za unos i evidenciju u karton E-PO

· održavanje sastanka s pravnim osobama te upoznavanje istih s njihovim zadaćama i obavezama proizašlim iz Zakona o sustavu CZ

· nadzirati izrađenost Operativnih planova za pravne osobe koje su to u obvezi napraviti

**Operativne snage vatrogastva su** vatrogasne postrojbe i druge operativne snage vatrogastva određene posebnim propisima kojima se uređuje područje vatrogastva. Operativne snage vatrogastva temeljna su operativna snaga sustava civilne zaštite u velikim nesrećama i katastrofama te su dužne djelovati u sustavu civilne zaštite u skladu s odredbama posebnih propisa kojima se uređuje područje vatrogastva, ZSCZ-u, planovima djelovanja civilne zaštite jedinica lokalne i područne (regionalne) samouprave i Državnim planom djelovanja civilne zaštite.

**PLAN RADA VATROGASNE ZAJEDNICE OPĆINE HUM NA SUTLI ZA 2025. GODINU**

1. Održati potreban broj proširenih sjednica Predsjedništva, Nadzornog odbora i Zapovjedništva.

Izvršitelj: Predsjedništvo,

Rok: Prema potrebi,

2. U suradnji sa općinom Hum na Sutli prema potrebi izvršiti reviziju Procjene ugroženosti od požara i tehnološke eksplozije i Plana zaštite od požara općine Hum na Sutli. Izvršitelji: Predsjedništvo, Zapovjedništvo,

Rok: tokom godine,

3. Održavanje redovne izvještajne Skupštine VZ općine Hum na Sutli, te prisustvovanje redovnim skupštinama DVD-a, članica VZO.

Izvršitelji : Predsjedništvo, Nadzorni odbor i Zapovjedništvo.

Domaćin Skupštine: DVD Prišlin-Hum

Rok: ožujak-travanj,

4. Održavanje redovne planske Skupštine VZ općine Hum na Sutli radi donošenja Plana rada i Financijskog plana VZO Hum na Sutli za 2026. godinu.

Izvršitelji: Predsjedništvo, Zapovjedništvo,

Domaćin Skupštine: DVD Straža

Rok: studeni-prosinac,

5. U skladu s financijskim mogućnostima nabavljati vatrogasnu opremu i sredstva, a prema važećim Pravilnicima o opremanju i potrebama DVD-a.

Izvršitelj: Zapovjedništvo i Predsjedništvo prema Planu nabave za 2025.godinu.

Rok: Tokom godine

6. Provoditi aktivnosti na uređenju i korištenju nabavljene vatrogasne platforme za vatrogasne namjene te njeno spremište.

Izvršitelj: Zapovjedništvo

Rok: Tokom godine.

7. Organizirati provođenje stručnog osposobljavanja članova DVD-a prema zakonskim propisima i potrebama. Učestvovati na seminarima i programima osposobljavanja koje će organizirati VZ KZŽ.

Izvršitelj: Zapovjedništvo prema svom Planu osposobljavanja članstva u 2025.godini.

Rok: Tokom godine i planu VZ KZŽ

8. Sudjelovanje ekipa DVD-a na vatrogasnim natjecanjima u organizaciji VZKZŽ

Izvršitelji: Zapovjedništva DVD-a

Rok : prema kalendaru natjecanja VZ KZŽ

9. Učestvovati na tradicionalnom vatrogasnom natjecanju „Liga Sutle“. Učestvovanje na ostalim takmičenjima samo po željama i mogućnostima društava uz djelomično sufinanciranje VZO Izvršitelji: Liga Sutle: DVD Klenovec, DVD Prišlin-Hum i Straža, a ostale aktivnosti prema odlukama DVD-a

Rok: Prema planu domaćina natjecanja.

10. Učestvovati na tradicionalnoj združenoj vatrogasnoj vježbi sa VZ Zagorska Sela,VZ grada Pregrada i DVD-a Desinić. Domaćin vježbe je DVD Desinić, a vježba bi se odvijala u Bidružici.

Izvršitelj: DVD Desinić u suradnji s VZ grada Pregrada, VZO Zagorska Sela i VZO Hum na Sutli.

Rok: tokom 2025.

11. U „Mjesecu zaštite od požara – svibanj 2025“ između ostalog, organizirati i poticati aktivnosti:

- utvrđivanje intervencijske spremnosti te kontrola ispravnosti vatrogasnih sprava i opreme,

- održavanje združenih ili pojedinačnih vatrogasnih vježbi,

-u organizaciji DVD-a Klenovec dostojno obilježiti 04. svibnja „Dan vatrogastva“,

- prema mogućnostima učestvovati na hodočašću vatrogasaca Hrvatske u Mariji Bistrici,

- provoditi i ostale aktivnosti prema Planu aktivnosti.

Izvršitelj: Zapovjedništvo prema posebnom Planu aktivnosti u „Mjesecu zaštite od požara“. Rok: Prema usvojenom Planu aktivnosti.

12. Poticati međusobnu suradnju između Dobrovoljnih vatrogasnih društava udruženih i Vatrogasnu zajednicu općine Hum na Sutli

Izvršitelj: Predsjedništvo, Zapovjedništvo

Rok : tokom godine

13. Provoditi preventivne aktivnosti na stambenim i gospodarskim zgradama u okviru zakonskih ovlasti. Kontrolirati provođenje Županijske odluke o spaljivanju korova, trave i drugog otpadnog materijala biljnog porijekla na otvorenom prostoru.

Izvršitelj: Zapovjedništvo,

Rok: Tokom godine.

14. Poticati suradnju sa školskim i predškolskim ustanovama na promicanju vatrogastva i zaštite od požara te aktivno raditi na uključivanju mladih u rad DVD-a.

Izvršitelj: Zapovjedništvo, Predsjedništvo

Rok: Tokom godine.

15. Ažurirati/izraditi i objediniti Internet stranicu VZO i za DVD-e te redovno objavljivati zakonske podatke i aktualne informacije i događaje VZO i DVD-a.

Izvršitelj: Odgovorne osobe za informiranje u VZO i DVD-ima

Rok: Za izradu kraj ožujka, a redovno objavljivanje tokom godine.

16. Provoditi aktualnu suradnju s tijelima općinskih vlasti, sredstvima javnog informiranja, susjednim vatrogasnim zajednicama i ostalim subjektima kojima je u interesu unapređenje i provođenje zaštite od požara i zaštita od ostalih nepogoda.

Izvršitelj: Predsjedništvo, Zapovjedništvo

Rok: Tokom godine.

17. Provoditi i ostale aktivnosti prema potrebi ili zahtjevu nadležnih organa.

Ovaj Program rada utvrđuje smjernice, izvršitelje zadataka i rokove i temeljni je dokument za planiranje financijskih sredstava. Financijski plan VZ općine Hum na Sutli sastavni je dio Programa rada.

Sastavni dio ovog Programa rada je i Operativni plan i programa rada Zapovjedništva VZ općine Hum na Sutli za 2025.godinu.

Ovaj Program rada osnova je za izradu Programa rada DVD-a na području VZ općine Hum na Sutli.

Općina Hum na Sutli će tijekom 2025. godine u suradnji sa ovlaštenom tvrtkom sa kojom ima sklopljen ugovor o konzultantskim uslugama iz područja planiranja civilne zaštite i u skladu sa Smjernicama za razvoj sustava CZ u razdoblju 2025.-2028. godine provoditi slijedeće aktivnosti:

· Imenovati novi Stožer civilne zaštite u roku od 30 dana nakon provedenih lokalnih izbora

· U suradnji sa Službom civilne zaštite Krapina, provesti osposobljavanje novoimenovanih članova stožera civilne zaštite koji isto nisu prošli

· Izrada i donošenje nove Procjene rizika od velikih nesreća i Plan djelovanja civilne zaštite

· Izrada nove Odluke o pravnim osobama od interesa za sustav CZ

· Temeljem Odluke o pravim osobama od interesa za sustav CZ od istih izvršiti prikupljanje podataka i ažurirati Plan djelovanja CZ

· Izrada nove Odluke o povjerenicima civilne zaštite i njihovim zamjenicima sukladno važećim zakonskim propisima

· Izrada nove Odluke o koordinatorima na lokaciji od strane Načelnika Stožera civilne zaštite Općine Hum na Sutli

· Upoznavanje Operativnih snaga sustava CZ sa Procjenom rizika i Planom djelovanja CZ na zajedničkom sastanku

· Izrada Plana vježbi za 2026. godinu

· Izraditi Program pripremnih i provedbenih aktivnosti za turističku sezonu 2025. godine – TURS 2025

· Donijeti Mjere civilne zaštite u nepovoljnim vremenskim uvjetima 2025./2026. godine

· Održavanje vježbe Operativnih snaga CZ sukladno Planu vježbi za 2025. godinu

· Opremanje Operativnih snaga sukladno predviđenim financijskim sredstvima i Godišnjem planu razvoja sustava CZ kao i uočenim nedostacima prilikom održavanja vježbi

· Izrada Analize stanja sustava CZ za 2025. i Godišnjeg plana razvoja sustava CZ za 2026. godinu

**4.** **ZAVRŠNE ODREDBE**

III.

Ovaj Godišnji plan objavit će se u „Službenom glasniku Krapinsko-zagorske županije“.

**PREDSJEDNIK OPĆINSKOG VIJEĆA**

**Mario Antonić**

DOSTAVITI:

1. Služba civilne zaštite Krapina

2. Zvonko Jutriša – Općinski načelnik Općine Hum na Sutli,

3. JUO Općine Hum na Sutli,

4. Operativne snage civilne zaštite s područja Općine Hum na Sutli – putem e-pošte,

5. „Službeni glasnik Krapinsko-zagorske županije“,

6. prilog zapisniku,

7. arhiva.

**DOSTAVITI:**

1. SLUŽBENI GLASNIK KRAPINSKO-ZAGORSKE ŽUPANIJE, Magistratska 1, KRAPINA, 49000